90 ሚእታዊት ውፅኢታዊ ዝኾነ ክታበት ኮሮናቫይረስ ተረኺቡ ሊቅ ጥዕናን ኣማኻሪ መንግስቲን: ፕሮፌሰር ክሪስ ዊት እዚ ሓድሽ ዓሌት ኮሮናቫይረስ ብልሙድ መስርሕ መርመራ ኮሮናቫይረስ ከም ዝፍለ ገሊጹ። ብተወሳኺ ኣብ ደቡብ ኢንግሊዝ ቁጽሪ በዚ ቫይረስ ዝተሓዙ ሰባት ይውስኽ ኣሎ ኢሉ። ኣብ ውሽጢ እዚ ሓድሽ ኮሮናቫይረስ ብዝሒ ፕሮቲን ከም ዝወሰኸ ዝተረጋገጸ ኮይኑ፡ መጠን ፕሮቲን እቲ ቫይረስ ምውሳኹ ኣብ ልዕሊ ባህሪያት ናይቲ ቫይረስ ዘምጽኦ ለውጢ ክህሉ ይኽእል'ዶ ዝብል ገና ኣይተፈልጠን። ተመራማሪ እዚ ዓውዲ ዩኒቨርሲቲ በርሚንግሃም ፕሮፌሰር አለን ማክናሊ "ክንሰናበድ ዘለና አይመስለንን። እዚ ማለት ግን እቲ ቫይረስ ቀልጢፉ ኣይመሓላለፍን ወይ ሓደገኛ ኣይኮነን ማለት ኣይኮነን" ኢሉ። ብሪጣንያን ኣመሪካን ኣብ ቀረባ እዋናት ኣብ ዓዲ ኢንግሊዝ ዝፈረየ ክታበት ፒፋይዘር ባዮቴክ ንዜጋታተን ክህባ ከም ዝጀመራ ይፍለጥ። እዚ 95 ሚኢታዊት ኮሮናቫይረስ ይከላኸል እዩ ዝተባህለ ክታበት ንዜጋታታ ብምሃብ ድማ ብሪጣንያ ቀዳመይቲ ሃገር ምዃና ይዝከር። ኣብ ዓለም ዘለው ቫይረሳት እንተዝጠፍኡ፡ ዓለም እንታይ ኮን ምኾነት?
